Odense Adresse-Contoirs Efterretninger, 1831-12-13
Fædrelandet. Offentlige Foranstaltninger. Til Lettelse for Handel og Skibsfart i den nu fremrykkende ublide Aarstid, og med Hensyn til de seneste Erfaringer angaaende Cholera-Sygdommens Smitsomhed, har det under 2 d. M. allernaadigst behaget Hs. Majestæt at bemyndige Qvarantaine-Direktionen til at anthorisere Qvarantaine=Kommissionerne saavel i Danmark som Hertugdømmerne til, indtil videre at maatte nedsætte Observations=Qvarantainetiden for Skibe fra de af Cholera smittede Steder fra 20 til 10 Dage, og til strax at meddele de Skibe Practica, der komme fra de for Cholera mistænkte Steder og medbringe rene og utvivlsomme Sundheds=Passe, samt have været 5 Dage underveis, hvorimod saadanne Skibe, som ikke have været 5 Dage underveis, skulle underkastes en saa lang Observations=Qvarantaine, som der mangler i dette Tidsrum, ligesom og, at tilstæde Skibe fra indenlandske mistænkte Steder til mistænkt Sted frie og ubehindret Adgang, naar disse medbringe rene Sundheds=Passe. Under den umilde Aarstid vilde Vedligeholdelsen af den imellem Hertugdømmerne Slesvig og Holsten opstillede militaire Sundhedskordon være forbunden med mangfoldig Vanskeligheder, og selv udsætte mange Menneskers Sundhed for Fare. Det har ei heller kunnet undgaaes, at denne Spærring, uagtet al anvendt Omhu for at lægge Samfærselen saa faa hindringer i Veien som muligt, har maattet medføre en for Mange skadelig Standsning i Forbindelsen, imellem de paa denne og hiin Side af Kordonen beliggende Steder og imellem de spærrede Distrikter og Naboedistrikterne. J Betragtning heraf og med Hensyn til den mindre ondartede Form, hvori Sygdommen har viist sig paa Grændsen af Holsten, i det den i et Tidsrum af flere Uger, og under vexlende Temperatur og Veirligt har udbredt sig saa lidet, at det er at haabe, at den, ved Forsynets Bistand, snart ganske vil være fjernet fra Riget, har Hs. Majestæt allernaadigst resolveret, at hiin Kordon skal ophæves. J dette Øiemed er det ved et allerhøieste Reskript af 3 d. M. til den kommanderende General i Hertugdømmerne befalet, at der strax skal gives Ordre til samtlige Tropper paa Kordonlinien at afmarschere fra deres Kantonnementer til Stand, qvartererne. Herfra undtages dog de Kommander, som til Ordens Vedligeholdelse ere afgivne til Amterne Ratzeborg, Reinbeck, Travendahl og Pinneberg, hvilke skulle forblive der indtil nærmere Ordre, og fremdeles er det befalet, at den bag alle Overgangssteder over Eideren og Kanalen fra Jndløbet af Eideren indtil Frederiksort skal henlægges et Kantonnement, som daglig afgiver Vagt til hvert af disse Overgangssteder. Det er nemlig i et allerhøieste Reskript til Central-Kommissionen - som det iøvrigt er befalet at skulle forlægge sit Sæde fra Rendsborg til Slesvig - i Forbindelse med Bestemmelsen og Kordonnens Ophævelse allernaadigst befalet, at Overgangen fra den sydlige til den nordlig Side af Eideren, saavel for Personer som for Effekter og Kreaturer, ikkun, foruden ved Rendsborg, maa skee ved Knoop, Levensaue, Cluvensieck, Silderstapel, Frederichsstadt, og Tønningen, naar saadanne Personer, Effekter eller Kreaturer enten komme fra sunde Egne, der ikke ligge noget af Cholera smittet Sted i en Nærhed af 5 Mile, eller have opholdt sig paa et sundt Sted i 10 Dage efter at have forladt et smittet Sted, eller et saadant, der ikke er saa langt fjernet fra Smitten som foranført. Personer, Effetter og Ses Kreaturer, der ikke i Overeensstemmelse hermed kunne ansees umistænkelige, skulle vises tilbage eller til Rendsborg, for i fornødent Fald at holde Contumats førend deres Overgang over Floden, i hvilket Øiemed Contumats=Anstalten i Rendsborg skal vedblive. Contumats-Tiden skal ikkun være 10 Dage for dem, som komme fra smittet Sted, og for dem, som komme fra andre Steder, 3 Dage, saafremt de overhovedet behøve at underkastes Contumats. De, som gaae fra den nordlige til den sydlige Side, ere ikke bundne til fornævnte Overgangspunkter, ligesom de og ere frie herfor paa deres Tilbagegang, naar denne skeer paa samme Dag, og de førend deres Overfart have meldt sig hos nærmeste Embedsmand, i al Fald hos Bondefogden, og erholdt et Tilladelsesbrev, som de ved Tilbagegangen have at forevise, og selv uden denne Forms Jagttagelse kan det tilstædes, naar der efter de til Legitimations=Dokumenters Prøvelse ansatte Personers Skjøn intet derimod findes at erindre.